आईएलओ: - संयुक्त राष्ट्र का स्वतंत्र कार्यस्थान ’अंतरराष्ट्रीय श्रम संगठन’ (आईएलओ) के अनुसार दुनिया में सार्वभौमिक शांति तभी स्थापित हो सकती है जब सामाजिक न्याय की अवधारणा को सही मायने में लागू किया जाए। एक अमरीकी शोध अध्ययन के अनुसार हाल में उत्तर अफ्रीकी देशों, खाड़ी देशों में जो सिविल वार देखने को मिला। उसके पीछे वो मजदूर एवं बेरोजगार थे जिनके हाथ में काम एवं पेट में अनाज नहीं था। सरकारों एवं सत्तासीन शासकों ने उनको कुचलने का प्रयास किया। ऐसी क्रांति के प्रयास सफल हुए अथवा विफल यह अलग बात है लेकिन इतना जरूर है कि ये शोषक एवं शोषित समाज की खाई को और गहरा कर गए। जिसके दूरगामी परिणाम सामने आना बाकी है। अगर ईमानदारी से देखें तो अभी तक हमारे देश में सरकारों ने कुछ प्रयासों को छोड़कर कोई भी ऐसा महत्वपूर्ण एवं ठोस कदम नहीं उठाया जिससे 2008 के आईएलओ के प्रस्तावों के अनुसार मजदूरों के रोजगार, कार्य सुरक्षा, बीमा, निपूर्णता विकास जैसे मुद्दों पर काम हो सके। इसलिए मजदूरों की स्थािति जहां के तहां है।